ซุนกวน - วิกิพีเดีย

# ซุนกวน

### จากวิกิพีเดีย สารานุกรมเสรี

ซุนกวน ในละครสามก๊ก ฉบับของจีนแผ่นดินใหญ่สร้าง ในปี ค.ศ. 1990

ซุนกวน (อังกฤษ:Sun Quan จีนตัวเต็ม: 孫權; จีนตัวย่อ: 孙权; พินอิน: Sūn Quán) (ค.ศ. 182-ค.ศ. 252) เป็นผู้ก่อตั้งและจักรพรรดิของง่อก๊ก (อู๋ 吳) หนึ่งในสามอาณาจักรของยุคสามก๊ก

ซุนกวนเป็นบุตรคนที่สองของซุนเกี๋ยน และเป็นน้องชายของซุนเซ็ก เมื่อซุนเซ็กพี่ชายตายไปจึงได้ขึ้นครองเมืองกังตั๋งแทนด้วยวัยแค่ 18 ปี แม้ซุนกวนจะไม่เก่งในการรบเหมือนผู้พี่แต่ซุนกวน มีความสามารถในการปกครองสูงมาก

ซุนกวนมีตาสีเขียว เมื่อขึ้นครองเมืองแต่ยังเล็ก จึงได้รับฉายาว่า " ทารกตาเขียว " ซึ่งในบรรดาผู้นำก๊กทั้ง 3 นั้น ซุนกวนเป็นผู้มีอายุน้อยที่สุด แม้ตอนที่โจโฉยกทัพไปรบกับง่อก๊กของซุนกวนในศึกหับป๋า ซุนกวนก็บัญชาการรบอย่างแข็งขัน จนโจโฉที่แม้แต่เป็นศัตรูยังเอ่ยปากชมว่า " ถ้าจะได้บุตร ต้องได้บุตรอย่างซุนกวน "

ซุนกวนมีน้องสาวอยู่นางหนึ่ง ซึ่งต่อมาในภายหลังได้แต่งงานกับเล่าปี่ เป็นภรรยาคนที่ 3 ของเล่าปี่ ซุนกวนออกอุบายให้นางกลับคืนมาง่อก๊ก โดยเชิญนางให้เร่งรีบกลับมาพร้อมอาเต๊าโดยที่เล่าปี่ไม่รู้ แต่ขงเบ้งอ่านอุบายออก จึงให้จูล่งเร่งรีบเดินทางติดตามไป เมื่อถึงเรือของนางก็กระโดดขึ้นเรือขอให้นางกลับไป แต่นางไม่ยอม จูล่งจึงให้นางไปได้แต่อาเต๊า บุตรของเล่าปี่ต้องอยู่ ท้ายที่สุดอาเต๊าก็ได้กลับไปจ๊กก๊ก และเมื่อแม่นางซุนทราบเมื่อกลับไปถึงว่านี่เป็นอุบายของพี่ชาย ก็เศร้าโศกเสียใจ ท้ายที่สุดนางก็ตรอมใจตาย

ซุนกวน เองก็ปราถนาก็จะเป็นใหญ่ในแผ่นดินเช่นเดียวกับโจโฉและเล่าปี่ เมื่อตอนที่ซุนกวนเชิญเล่าปี่มาที่ง่อก๊ก ขณะที่ทั้งคู่ขี่ม้าออกชมทัศนียภาพของง่อก๊กอยู่ ได้เจอหินก้อนใหญ่ก้อนหนึ่ง เล่าปี่อธิษฐานว่าหากตนจะได้เป็นใหญ่ ขอให้ใช้กระบี่ฟันหินนี้ให้แตก ก็ปรากฎว่าฟันหินได้ขาดจริง ๆ ซุนกวนเห็นดังนั้นจึงอธิษฐานบ้าง ก็ปรากฎว่าสามารถฟันหินได้แตกเช่นกัน แต่นโยบายในการทำสงครามของซุนกวนจะไม่ประกาศเป็นศัตรูกับก๊กใหญ่อีก 2 ก๊ก นั้นอย่างเต็มที่ แต่จะผูกไมตรีกับทุกก๊กที่จะเป็นประโยชน์กับตัวเอง ดังจะเห็นว่า ซุนกวนเองแม้จะผูกไมตรีกับจ๊กก๊ก แต่ก็หาทางจะกำจัดเล่าปี่อยู่เสมอ ๆ ถ้ามีโอกาส และซุนกวนเองก็เป็นสาเหตุการตายของกวนอู เมื่อซุนกวนออกอุบายทำให้จับกวนอูได้ และตัดหัวกวนอูส่งไปให้โจโฉ ซึ่งทำให้ทั้งเล่าปี่และเตียวหุยแค้นซุนกวนมาก และทั้งเตียวหุยและเล่าปี่ก็ต้องมาตายด้วยการมาแก้แค้นให้กวนอูทั้งสิ้น

ภายหลังซุนกวนเสียชีวิตไปแล้ว บุตรชายก็ได้ขึ้นเป็นผู้นำก๊กต่อ แต่สภาพภายในง่อก๊กไม่แข็งแกร่งเหมือนเก่า ขุนนางแตกแยกกันเอง จนนำมาสู่การล่มสลายของก๊กในที่สุด

## [แก้] แหล่งข้อมูลอื่น

- แผนผังตระกูลซุน

ดึงข้อมูลจาก "http://th.wikipedia.org../../../%E0%B8%8B/%E0%B8%B8/%E0%B8%99/%E0%B8%8B%E0%B8%B8%E0%B8%99%E0%B8%81%E0%B8%A7%E0%B8%99.html".

หมวดหมู่: สามก๊ก

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- العربية
- Deutsch
- English
- Français
- Bahasa Indonesia
- 日本語
- 한국어
- Nederlands
- Simple English
- 中文
- 古文 / 文言文